FI Euroopan unionin virallinen lehti L 363/173

KOMISSION TÄYTÄNTÖÖNPANOPÄÄTÖS,

annettu 16 päivänä joulukuuta 2014,

eläintautien ja zoonoosien eräiden muutettujen hävittämis-, torjunta- ja seurantaohjelmien hyväksymisestä vuodeksi 2014 ja täytäntöönpanopäätöksen 2013/722/EU muuttamisesta siltä osin kuin on kyse unionin osallistumisesta tiettyjen kyseisellä päätöksellä hyväksyttyjen ohjelmien rahoitukseen

(tiedoksiannettu numerolla C(2014) 9650)

(2014/925/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 27 artiklan 5 ja 6 kohdan,

ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2) ja erityisesti sen 45 artiklan 1 kohdan,

sekä katsoo seuraavaa:

(1) Asetuksen (EU) N:o 652/2014 45 artiklan 1 kohdan toisessa virkkeessä säädetään, että vuonna 2014 täytäntöön pantuihin ohjelmiin sovelletaan edelleen päätöksen 2009/470/EY 27 artiklan asiaankuuluvia säännöksiä. Päätöksessä 2009/470/EY säädetään menettelyistä, jotka säätelevät unionin osallistumista eläintautien ja zoonoosien hävittämis-, torjunta- ja seurantaohjelmien rahoitukseen.

(2) Komission päätöksessä 2008/341/EY (3) säädetään, että jotta ohjelmille voitaisiin myöntää päätöksen 2009/470/EY 27 artiklan 1 kohdassa tarkoitettua unionin rahoitustukea, jäsenvaltioiden komissiolle esittämien, kyseisen päätöksen liitteessä I lueteltujen eläintautien ja zoonoosien kansallisten hävittämis-, torjunta- ja seurantaohjelmien on täytettävä vähintään päätöksen 2008/341/EY liitteessä vahvistetut vaatimukset.

(3) Komission täytäntöönpanopäätöksellä 2013/722/EU (4) hyväksytään tiettyjä kansallisia ohjelmia vuodeksi 2014 ja vahvistetaan unionin rahoituksen osuus ja enimmäismäärä kullekin jäsenvaltioiden esittämälle ohjelmalle.

(4) Täytäntöönpanopäätöksessä 2013/722/EU myös määritellään toimenpiteet, joille voidaan myöntää unionin rahoitustukea. Komissio on kuitenkin ilmoittanut jäsenvaltioille kirjallisesti, että tietyt toimenpiteet ovat tukikelpoisia ainoastaan, jos toteutetut toimet on pantu asianmukaisesti täytäntöön. Näin kävi Irlannin hyväksytyn nautojen tuberkuloosin hävittämisohjelman tapauksessa, jossa tuberkuliini-ihotestin kustannusta ei pidetty tukikelpoisena aiempina vuosina saatujen epätyydyttävien tulosten takia.

(5) Sen jälkeen, kun Irlannin toimivaltaiset viranomaiset olivat edistyneet nautojen tuberkuloosin hävittämisohjelman täytäntöönpanossa, minkä tuberkuloosityöryhmän asiantuntijat vahvistivat, tuberkuliini-ihotesti hyväksyttiin saamaan unionin rahoitustukea alun perin esitetyn ohjelman mukaisesti.

(6) Portugali on esittänyt bluetongue-taudin hävittämistä ja seurantaa koskevan muutetun ohjelman. Unkari on esittänyt raivotaudin hävittämistä koskevan muutetun ohjelman. Tanska on peruuttanut lintuinfluenssan valvontaohjelmaa ja eräiden tarttuvien spongiformisten enkefalopatioiden seuranta- ja hävittämisohjelmaa varten vuonna 2014 esittämänsä unionin rahoitustukea koskevan pyynnön. Puola on esittänyt raivotaudin hävittämistä koskevan muutetun ohjelman.

(7) Komissio on arvioinut kyseiset muutetut ohjelmat sekä eläinlääkinnälliseltä että taloudelliselta kannalta. Ne vastaavat asiaan liittyvää unionin eläinlääkintälainsäädäntöä ja erityisesti päätöksen 2008/341/EY liitteessä vahvistettuja vaatimuksia. Sen vuoksi ne olisi hyväksyttävä.

(8) Lisäksi komissio on arvioinut päätöksen 2009/470/EY 27 artiklan 7 kohdan mukaisesti toimittamat ohjelmien tekniset ja rahoitusta koskevat välikertomukset, jotka koskevat kyseisten ohjelmien rahoittamisesta niille koituneita kustannuksia. Arvioinnin tulokset osoittavat, että eräät jäsenvaltiot eivät käytä vuoden 2014 rahoitusosuuttaan kokonaan, kun taas toiset jäsenvaltiot ylittävät osuutensa.

(9) Näin ollen eräille kansallisille ohjelmille maksettavaa unionin rahoitusosuutta on mukautettava. Kohdennettujen määrärahojen käytön optimoimiseksi on aiheellista siirtää varoja niiltä kansallisilta ohjelmilta, jotka eivät käytä täyttä osuuttaan, niille ohjelmille, joiden odotetaan ylittävän osuutensa kyseisten jäsenvaltioiden odottamattoman eläintautitilanteen vuoksi. Unionin rahoitusosuuden uudelleenkohdentamisen olisi perustuttava tuoreimpiin tietoihin kyseisille jäsenvaltioille todellisuudessa aiheutuneista kustannuksista.

(10) Uudelleenkohdentaminen edellyttää lukuisia muutoksia tiettyihin täytäntöönpanopäätöksessä 2013/722/EU säädettyihin unionin rahoitusosuuksiin. Avoimuuden vuoksi on aiheellista täsmentää koko unionin rahoitusosuus vuoden 2014 hyväksyttyihin ohjelmiin, joita nämä muutokset koskevat.

(11) Luomistautia ja tuberkuloosia käsittelevän EU:n vertailulaboratorion 15 päivänä heinäkuuta 2014 antaman lausunnon mukaan polymeraasiketjureaktiotestiä (PCR-testi) olisi pidettävä bakteriologisen testin tärkeänä lisävaiheena. Se olisi näin ollen lisättävä nautojen tuberkuloosin, nautojen luomistaudin sekä lampaiden ja vuohien luomistaudin hävittämisohjelmien tukikelpoisiin toimenpiteisiin.

(12) Bluetongue-tautia koskevaa unionin eläinlääkintäalan lainsäädäntöä sovelletaan ainoastaan kotieläimiin. Avoimuuden vuoksi olisi selvennettävä, että bluetongue-taudin hävittämistä ja seurantaa koskevia kansallisia ohjelmia sovelletaan ainoastaan kotieläimiin.

(13) Yksikkökustannusten käyttö vuotuisissa ja monivuotisissa eläintautien ja zoonoosien hävittämis-, torjunta-, valvonta- ja seurantaohjelmissa on sallittu komission päätöksellä C(2014) 1035 final (5). Näytteenoton yksikkökustannukset perustuvat tuntipalkkaan, näytteenoton suorittamiseen tarvittavaan aikaan ja 7 prosentin yleiskustannuksiin.

(14) Irlannin toimittamien tietojen perusteella näyttää siltä, että joidenkin tehtyjen tuberkuliinitestien näytteenotosta aiheutuvat kustannukset eivät koidu kokonaan Irlannin maksettaviksi. Tässä tapauksessa unionin rahoitustuen olisi perustuttava todellisiin kustannuksiin, joihin sovelletaan päätettyä yhteisrahoitusosuutta.

(15) Lisäksi olisi selvennettävä, että jäsenvaltioiden ei tarvitse rahoittaa ennakkoon ohjelmiensa kolmansissa maissa täytäntöön pantavia osia.

(16) Täytäntöönpanopäätöstä 2013/722/EU olisi sen vuoksi muutettava.

(17) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Portugalin esittämän bluetongue-taudin hävittämistä ja seurantaa koskevan muutetun vuotuisen ohjelman hyväksyminen

Hyväksytään Portugalin 12 päivänä syyskuuta 2014 esittämä bluetongue-taudin hävittämistä ja seurantaa koskeva muutettu vuotuinen ohjelma 1 päivän tammikuuta 2014 ja 31 päivän joulukuuta 2014 väliseksi ajaksi.

2 artikla

Unkarin esittämän raivotaudin hävittämistä koskevan muutetun vuotuisen ohjelman hyväksyminen

Hyväksytään Unkarin 23 päivänä huhtikuuta 2014 esittämä raivotaudin muutettu vuotuinen hävittämisohjelma 1 päivän tammikuuta 2014 ja 31 päivän joulukuuta 2014 väliseksi ajaksi.

3 artikla

Latvian esittämän klassisen sikaruton torjuntaa ja seurantaa koskevan muutetun vuotuisen ohjelman hyväksyminen

Hyväksytään Latvian 5 päivänä marraskuuta 2014 esittämä klassisen sikaruton torjuntaa ja seurantaa koskeva muutettu vuotuinen ohjelma 1 päivän tammikuuta 2014 ja 31 päivän joulukuuta 2014 väliseksi ajaksi.

4 artikla

Puolan esittämän raivotaudin hävittämistä koskevan muutetun vuotuisen ohjelman hyväksyminen

Hyväksytään Puolan 7 päivänä marraskuuta 2014 esittämä raivotaudin muutettu vuotuinen hävittämisohjelma 1 päivän tammikuuta 2014 ja 31 päivän joulukuuta 2014 väliseksi ajaksi.

5 artikla

Täytäntöönpanopäätöksen 2013/722/EU muuttaminen

Muutetaan päätös 2013/722/EU seuraavasti:

1) Korvataan 2 artiklan 2 kohdan b alakohdan iii alakohta seuraavasti: ”iii) bakteriologiset testit/PCR-testit: keskimäärin enintään 10 euroa testiä kohti;”

2) Korvataan 2 artiklan 2 kohdan c alakohta seuraavasti: ”c) ja on enintään i) 5 100 000 euroa Espanjan osalta; ii) 150 000 euroa Kroatian osalta; iii) 2 715 000 euroa Italian osalta; iv) 805 000 euroa Portugalin osalta; v) 1 560 000 euroa Yhdistyneen kuningaskunnan osalta.”

3) Korvataan 3 artiklan 2 kohdan johdantolause seuraavasti: ”2. Unionin rahoitusosuus 1 kohdassa tarkoitetuille jäsenvaltioille”

4) Korvataan 3 artiklan 2 kohdan b alakohdan i alakohta seuraavasti: ”i) bakteriologiset testit/PCR-testit: keskimäärin enintään 10 euroa testiä kohti;”

5) Korvataan 3 artiklan 2 kohdan c alakohta seuraavasti: ”c) ja on enintään i) 12 700 000 euroa Irlannin osalta; ii) 14 000 000 euroa Espanjan osalta; iii) 330 000 euroa Kroatian osalta; iv) 5 100 000 euroa Italian osalta; v) 1 035 000 euroa Portugalin osalta; vi) 31 000 000 euroa Yhdistyneen kuningaskunnan osalta.”

6) Korvataan 3 artiklan 3 kohta seuraavasti: ”3. Poiketen siitä, mitä 3 artiklan 2 kohdassa säädetään, silloin kun tuberkuliinitestauksen kustannukset eivät koidu suoraan jäsenvaltion maksettavaksi, unionin rahoitusosuus saa olla enintään 50 prosenttia todellisista kustannuksista, jotka aiheutuvat jäsenvaltiolle tuberkuliinin ostamisesta.”

7) Korvataan 4 artiklan 2 kohdan b alakohdan i alakohta seuraavasti: ”i) bakteriologiset testit/PCR-testit: keskimäärin enintään 10 euroa testiä kohti;”

8) Korvataan 4 artiklan 2 kohdan c alakohta seuraavasti: ”c) ja on enintään i) 7 300 000 euroa Espanjan osalta; ii) 385 000 euroa Kroatian osalta; iii) 3 935 000 euroa Italian osalta; iv) 160 000 euroa Kyproksen osalta; v) 1 125 000 euroa Portugalin osalta.”

9) Korvataan 5 artiklan ensimmäinen kohta seuraavasti: ”1. Hyväksytään Belgian, Bulgarian, Saksan, Viron, Kreikan, Espanjan, Ranskan, Italian, Latvian, Liettuan, Maltan, Itävallan, Puolan, Portugalin, Romanian, Slovenian, Slovakian ja Suomen esittämät kotieläimissä esiintyvän bluetongue-taudin hävittämistä ja seurantaa koskevat ohjelmat 1 päivän tammikuuta 2014 ja 31 päivän joulukuuta 2014 väliseksi ajaksi.”

10) Korvataan 5 artiklan 2 kohdan c alakohta seuraavasti: ”c) ja on enintään i) 11 000 euroa Belgian osalta; ii) 100 000 euroa Bulgarian osalta; iii) 72 000 euroa Saksan osalta; iv) 3 000 euroa Viron osalta; v) 75 000 euroa Kreikan osalta; vi) 850 000 euroa Espanjan osalta; vii) 170 000 euroa Ranskan osalta; viii) 2 150 000 euroa Italian osalta; ix) 6 000 euroa Latvian osalta; x) 8 000 euroa Liettuan osalta; xi) 5 000 euroa Maltan osalta; xii) 5 000 euroa Itävallan osalta; xiii) 25 000 euroa Puolan osalta; xiv) 155 000 euroa Portugalin osalta; xv) 115 000 euroa Romanian osalta; xvi) 16 000 euroa Slovenian osalta; xvii) 25 000 euroa Slovakian osalta; xviii) 5 000 euroa Suomen osalta.”

11) Korvataan 6 artiklan 8 kohdan c alakohta seuraavasti: ”c) ja on enintään i) 1 000 000 euroa Belgian osalta; ii) 70 000 euroa Bulgarian osalta; iii) 175 000 euroa Tšekin 3 kohdassa tarkoitetun ohjelman osalta; iv) 710 000 euroa Tšekin 4 kohdassa tarkoitetun ohjelman osalta; v) 320 000 euroa Tanskan osalta; vi) 980 000 euroa Saksan osalta; vii) 10 000 euroa Viron osalta; viii) 25 000 euroa Irlannin osalta; ix) 860 000 euroa Kreikan osalta; x) 1 390 000 euroa Espanjan osalta; xi) 1 360 000 euroa Ranskan osalta; xii) 205 000 euroa Kroatian osalta; xiii) 1 700 000 euroa Italian osalta; xiv) 95 000 euroa Kyproksen osalta; xv) 75 000 euroa Latvian osalta; xvi) 10 000 euroa Luxemburgin osalta; xvii) 1 940 000 euroa Unkarin osalta; xviii) 20 000 euroa Maltan osalta; xix) 2 880 000 euroa Alankomaiden osalta; xx) 1 190 000 euroa Itävallan osalta; xxi) 20 000 euroa Puolan 2 kohdassa tarkoitetun ohjelman osalta; xxii) 3 180 000 euroa Puolan 6 kohdassa tarkoitetun ohjelman osalta; xxiii) 35 000 euroa Portugalin osalta; xxiv) 250 000 euroa Romanian osalta; xxv) 35 000 euroa Slovenian osalta; xxvi) 2 500 000 euroa Slovakian osalta; xxvii) 150 000 euroa Yhdistyneen kuningaskunnan osalta.”

12) Korvataan 7 artiklan 2 kohdan c alakohta seuraavasti: ”c) ja on enintään i) 150 000 euroa Bulgarian osalta; ii) 710 000 euroa Saksan osalta; ii) 35 000 euroa Ranskan osalta; iv) 145 000 euroa Kroatian osalta; v) 170 000 euroa Latvian osalta; vi) 60 000 euroa Unkarin osalta; vii) 835 000 euroa Romanian osalta; viii) 485 000 euroa Slovakian osalta.”

13) Kumotaan 7 artiklan 3 kohta.

14) Korvataan 8 artiklan 2 kohdan c alakohta seuraavasti: ”c) on enintään 815 000 euroa Italian osalta.”

15) Korvataan 9 artiklan 4 kohdan c alakohta seuraavasti: ”c) ja on enintään i) 50 000 euroa Belgian osalta; ii) 15 000 euroa Bulgarian osalta; iii) 15 000 euroa Tšekin osalta; iv) 65 000 euroa Saksan osalta; v) 5 000 euroa Viron osalta; vi) 70 000 euroa Irlannin osalta; vii) 15 000 euroa Kreikan osalta; viii) 65 000 euroa Espanjan osalta; ix) 120 000 euroa Ranskan osalta; x) 40 000 euroa Kroatian osalta; xi) 1 115 000 euroa Italian osalta; xii) 20 000 euroa Kyproksen osalta; xiii) 20 000 euroa Latvian osalta; xiv) 10 000 euroa Liettuan osalta; xv) 10 000 euroa Luxemburgin osalta; xvi) 165 000 euroa Unkarin osalta; xvii) 5 000 euroa Maltan osalta; xviii) 160 000 euroa Alankomaiden osalta; xix) 25 000 euroa Itävallan osalta; xx) 95 000 euroa Puolan osalta; xxi) 25 000 euroa Portugalin osalta; xxii) 165 000 euroa Romanian osalta; xxiii) 45 000 euroa Slovenian osalta; xxiv) 25 000 euroa Slovakian osalta; xxv) 40 000 euroa Suomen osalta; xxvi) 30 000 euroa Ruotsin osalta; xxvii) 140 000 euroa Yhdistyneen kuningaskunnan osalta.”

16) Korvataan 10 artiklan 4 kohdan e alakohta seuraavasti: ”e) ja on enintään i) 260 000 euroa Belgian osalta; ii) 330 000 euroa Bulgarian osalta; iii) 165 000 euroa Tšekin osalta; iv) 2 390 000 euroa Saksan osalta; v) 45 000 euroa Viron osalta; vi) 755 000 euroa Irlannin osalta; vii) 1 355 000 euroa Kreikan osalta; viii) 1 525 000 euroa Espanjan osalta; ix) 7 700 000 euroa Ranskan osalta; x) 2 115 000 euroa Italian osalta; xi) 300 000 euroa Kroatian osalta; xii) 815 000 euroa Kyproksen osalta; xiii) 65 000 euroa Latvian osalta; xiv) 75 000 euroa Liettuan osalta; xv) 30 000 euroa Luxemburgin osalta; xvi) 660 000 euroa Unkarin osalta; xvii) 15 000 euroa Maltan osalta; xviii) 465 000 euroa Alankomaiden osalta; xix) 175 000 euroa Itävallan osalta; xx) 1 220 000 euroa Puolan osalta xxi) 475 000 euroa Portugalin osalta; xxii) 1 060 000 euroa Romanian osalta; xxiii) 115 000 euroa Slovenian osalta; xxiv) 170 000 euroa Slovakian osalta; xxv) 100 000 euroa Suomen osalta; xxvi) 105 000 euroa Ruotsin osalta; xxvii) 1 475 000 euroa Yhdistyneen kuningaskunnan osalta.”

17) Korvataan 11 artiklan 6 kohdan c alakohta seuraavasti: ”c) ja on enintään i) 1 665 000 euroa Bulgarian osalta; ii) 1 300 000 euroa Kreikan osalta; iii) 460 000 euroa Viron osalta; iv) 140 000 euroa Italian osalta; v) 1 400 000 euroa Kroatian osalta; vi) 400 000 euroa Latvian osalta; vii) 2 350 000 euroa Liettuan osalta viii) 1 970 000 euroa Unkarin osalta; ix) 6 400 000 euroa Puolan osalta x) 3 000 000 euroa Romanian osalta; xi) 810 000 euroa Slovenian osalta; xii) 285 000 euroa Slovakian osalta; xiii) 250 000 euroa Suomen osalta.”

18) Korvataan 11 artiklan 7 kohdan c alakohta seuraavasti: ”c) on enintään i) 110 000 euroa Viron ohjelman sille osalle, joka toteutetaan Venäjän federaatiossa; ii) 400 000 euroa Latvian ohjelman sille osalle, joka toteutetaan Valko-Venäjällä; iii) 1 110 000 euroa Liettuan ohjelman sille osalle, joka toteutetaan Valko-Venäjällä; iv) 1 500 000 euroa Puolan ohjelman sille osalle, joka toteutetaan Ukrainassa; v) 95 000 euroa Suomen ohjelman sille osalle, joka toteutetaan Venäjän federaatiossa.”

19) Korvataan 13 artiklan 2 kohta seuraavasti: ”2. Ainoastaan kustannuksiin, jotka ovat aiheutuneet 2–12 artiklassa tarkoitettujen vuotuisten tai monivuotisten ohjelmien toteuttamisesta ja jotka on maksettu ennen kuin jäsenvaltio on toimittanut loppuraportin, voidaan myöntää yhteisrahoitusta unionin rahoitusosuuden muodossa; tästä poikkeuksena ovat 11 artiklan 7 kohdassa tarkoitetut kustannukset.”

20) Korvataan liitteessä I olevassa 3 kohdassa oleva taulukko seuraavasti: ”3. Tuberkuliinitestit (nautojen tuberkuloosia koskevat ohjelmat): (euroa) Jäsenvaltio Yksikkökustannukset Kroatia Portugali 1,12 Espanja 2,63 Irlanti Italia Yhdistynyt kuningaskunta 4,36”

6 artikla

Osoitus

Tämä päätös on osoitettu kaikille jäsenvaltioille.

Tehty Brysselissä16 päivänä joulukuuta 2014. Komission puolesta Vytenis ANDRIUKAITIS Komission jäsen

(1) EUVL L 155, 18.6.2009, s. 30.

(2) EUVL L 189, 27.6.2014, s. 1.

(3) Komission päätös 2008/341/EY, tehty 25 päivänä huhtikuuta 2008, tiettyjen eläintautien ja zoonoosien kansallisiin hävittämis-, torjunta- ja seurantaohjelmiin sovellettavista yhteisön vaatimuksista (EUVL L 115, 29.4.2008, s. 44).

(4) Komission täytäntöönpanopäätös 2013/722/EU, annettu 29 päivänä marraskuuta 2013, jäsenvaltioiden vuodeksi 2014 ja sitä seuraaviksi vuosiksi esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä unionin rahoituksesta (EUVL L 328, 7.12.2013, s. 101).

(5) Commission Decision C(2014)1035 of 24 February 2014 authorising the use of unit costs under the annual and multiannual programmes for the eradication, control and surveillance of animal diseases and zoonoses.